da da en da da da da da da da da da da da da da sv en en nl da da da da nl da da da en da en da da da nb tr da nn en en nb
Jeg er træt af mistænkeliggørelse af advokater - Allan Ohms
Allan Ohms Input i samfundsdebatten.
Mere om mig – hvem skriver bloggen
Skrevet af: Allan Ohms den 3. juli 2018 i Advokat, jura & retssikkerhed, Debat, politik & samfund, Erhverv, produkter & CSR 1 kommentar 914 visninger 0
Jeg er træt af mistænkeliggørelse af advokater . “Flere historier om advokater har desværre gjort det klart, at advokatbranchen rummer nogle brodne kar, der bryder med god advokatskik og skader tilliden til hele branchen. Regeringens udspil skal derfor skabe klarere rammer for advokaterne og give tilsynet et markant løft og flere redskaber til at opfange de brodne kar”, siger justitsminister Søren Pape Poulsen om et stort opsat udspil om “skærpet tilsyn med advokater”.
Som advokat ærgrer det mig at jeg skal føle min hæderlighed beklikket. Men det er det, der sker. Mødte i eftermiddag en god ven på gaden og hans første ord var: “hvad er det for noget med jer advokater – regeringen siger I bare rager til jer og nu skal I have større bøder”?
Nej, vi opfører os ordentligt, men der er i alle brancher nogle, der ikke kan finde ud af hvad ordentlighed er. Og i pagt med tidens ånd vender man så tingene mod en hel branche og glemmer, at ordentlige advokater i årevis har efterlyst bedre muligheder for at nå de dårlige advokater i tide. Selv har jeg første gang i 2011 efterlyst bedre muligheder og bedre udnyttelse af bestående muligheder for at stække de uordentlige. Samtidig har jeg kritiseret Advokatsamfundet og Advokatnævnet, som efter min mening arbejder for gammeldags med dette problem.
Et revisorfirma har udarbejdet en rapport, der danner grundlag for regeringens udspil. Der er ting i denne rapport, der giver stof til eftertanke. En enkelt forsvarsadvokat har f.eks. modtaget gennemsnitligt 5,5 millioner kroner årligt i salær. Det modsvarer 3.000 timer pr år brugt på forsvarerarbejde. Hvis der regnes med 220 arbejdsdage om året svarer det til en lang arbejdsdag på lige ved 14 timer om dagen og det er da noget. Men der er tale om én enkelt advokat. Vi ser også løbende eksempler i pressen på at nogle konkursadvokater fra typisk større advokathuse går til stålet, også rent salærmæssigt. Store overskrifter efterlader et indtryk af at alle advokater kun har ét in mente: at rage til sig. Det er bare ikke sandt.
Det kan for os andre give visse udfordringer. Min bankmand undrer sig højlydt over at jeg ikke profitmaksimerer og at jeg ikke “skærer ind til benet”, når krisen kradser, men beholder gode medarbejdere og ordentlige lokaler, for så kunne jeg tjene mere. Men jeg er tilfreds, også selvom jeg kunne få det dobbelt ved at profitmaksimere.
Det er ingen nyhed, at der i årevis er gjort alt for lidt ud af at gribe ind i tide overfor de advokater, der ikke kan leve op til de strikse krav, der gælder for advokater. Mit synspunkt har nu opbakning i revisorredegørelsen, som konstaterer, at bestående reaktionsmuligheder ikke er udnyttet godt nok og det siges klart, at Advokatsamfundet har været for langsommerlig og har reageret for sent. Det er lidt irriterende at vi, der er under tilsyn fra Advokatsamfundet, skal konstatere, at tilsynsmyndigheden ikke selv leverer varen og dermed er med til at initiere et kollektivt mistænkeliggørelsesindgreb.
Jeg bliver træt ved at regeringen – med applaus fra Advokatsamfundet – skal promovere sin egen handlekraft på negativ måde, når sandheden er, at de tiltag, der gøres nu for en dels vedkommende allerede er overhalet af virkeligheden og for restens vedkommende kunne være sat i værk for 10 år siden. Flertallet af advokater har i ventetiden opført sig ordentligt, og vi er mange, der ikke synes det er i orden, at vi bliver udsat for kollektiv mistænkeliggørelse. Selvom jeg er advokat, er jeg også en slags menneske – jeg arbejder i mit firma under MOFFH – værdierne Menneskelighed – Ordentlighed – Faglighed – Flid og Humor. Og det tør jeg godt sige højt.
Forrige: Kronprinsen løber sig ikke til almindeligheder
Næste: Tragedien på Roskilde for 18 år siden
Advokat advokater Chris Macdonald CSR CSR - virksomheders samfundsansvar Danmark Debat Digte Erhvervslivet Etik Ferie Festival Folkekirken Folkemødet Folketinget Forum Advokater Fri proces Fritid Gode råd innovation Italien Jura kirke Kultur Kunst livet Mediation Mennesker Menneskerettigheder Mindfulness Motion Musik oplevelser Politik Presse og medier Retssikkerhed Roskilde Roskilde Festival samfund Samfundsansvar tanker Tanker Tro Udvikling Verden
Advokat, jura & retssikkerhed
Debat, politik & samfund
Erhverv, produkter & CSR
I form & slib saven
Kirke, tro & tanker
Kunst, kultur & oplevelser
Arkiv Vælg måned november 2020  (1) oktober 2020  (1) september 2020  (1) august 2020  (1) maj 2020  (2) april 2020  (3) marts 2020  (1) december 2019  (1) oktober 2019  (2) september 2019  (2) august 2019  (3) juli 2019  (3) maj 2019  (1) april 2019  (2) februar 2019  (2) januar 2019  (7) december 2018  (1) november 2018  (4) oktober 2018  (3) september 2018  (4) juli 2018  (3) maj 2018  (3) april 2018  (2) marts 2018  (4) februar 2018  (3) januar 2018  (3) december 2017  (1) november 2017  (1) oktober 2017  (2) september 2017  (1) august 2017  (1) juli 2017  (6) juni 2017  (3) maj 2017  (1) april 2017  (6) marts 2017  (1) februar 2017  (5) januar 2017  (8) december 2016  (6) november 2016  (2) oktober 2016  (5) september 2016  (2) august 2016  (3) juli 2016  (6) juni 2016  (3) maj 2016  (2) april 2016  (4) marts 2016  (4) februar 2016  (3) januar 2016  (11) december 2015  (6) november 2015  (7) oktober 2015  (4) september 2015  (4) juli 2015  (3) juni 2015  (1) maj 2015  (2) april 2015  (9) marts 2015  (6) februar 2015  (6) januar 2015  (2) december 2014  (5) november 2014  (5) oktober 2014  (9) september 2014  (9) august 2014  (3) juli 2014  (3) juni 2014  (7) maj 2014  (5) april 2014  (6) marts 2014  (3) februar 2014  (8) januar 2014  (7) december 2013  (15) november 2013  (15) oktober 2013  (8) september 2013  (12) august 2013  (14) juli 2013  (17) juni 2013  (25) maj 2013  (11) april 2013  (5) marts 2013  (5) februar 2013  (13) januar 2013  (12) december 2012  (4) november 2012  (5) oktober 2012  (7) september 2012  (6) august 2012  (4) juli 2012  (17) juni 2012  (13) maj 2012  (18) april 2012  (3) marts 2012  (7) februar 2012  (6) januar 2012  (13) december 2011  (21) november 2011  (22) oktober 2011  (41) september 2011  (45) august 2011  (49) juli 2011  (55) juni 2011  (30) maj 2011  (46) april 2011  (35)
Følg mig på Facebook
Powered by WordPress | Leveret af Groubee
© Copyright 2016, All Rights Reserved